Naval Strike Missile

**Naval Strike Missile** (**NSM**) er et sjømålsmissil og kryssermissil produsert av Kongsberg Defence & Aerospace. NSM ble startet opp som utviklingsprosjekt for Sjøforsvaret, med formål å utvikle et mellomdistanse-kryssermissil for maritime mål, men ble fra 2016 også operativt som kryssermissil mot mål på land.

Opprinnelig navn på prosjektet NSM var «Nytt sjømålsmissil». Det har også blitt omtalt som «Norsk sjømålsmissil». Senere ble det gitt markedsnavnet «Naval Strike Missile».

I følge Kongsberg i 2020 var NSM det eneste femtegenerasjons presisjonsvåpenet med lang rekkevidde (over 100 nautiske mil/185 kilometer).

Sentrale egenskaper på NSM er liten radarsignatur og det produsenten selv kaller overlegen manøvreringsevne, sensorevne og regnekraft - en kombinasjon som skal gjøre missilet i stand til å trenge gjennom de mest avanserte luftvern.

Joint Strike Missile (JSM) er en flerrolle, luftbåren versjon av NSM missilet som er under utvikling.

## Utvikling
Den første serieproduksjonskontrakten for NSM| ble signert i juni 2007. Missilet ble valgt av Sjøforsvaret til bruk på fregatter i Fridtjof Nansen-klassen og korvetter i Skjold-klassen. I desember 2008 ble NSM også valgt av den polske marinen, som bestilte femti landbaserte missiler, inkludert to for testing. Leveransene var planlagt mellom 2013 og 2016. Den siste testfasen ble gjennomført i juni 2011 ved Naval Air Station Point Mugu. Den 12. april 2011 kunngjorde Forsvarsdepartementet at fase 2 av utviklingen var igangsatt.

Den 10. oktober 2012 gjennomførte Sjøforsvaret den første avfyringen av et NSM missil fra korvetten «KNM Glimt». Den 5. juni 2013 ble det for første gang skutt et NSM med skarpt stridshode mot et målskip. Det utrangerte fartøyet KNM «Trondheim» ble truffet, og missilet fungerte som planlagt.

I juni 2013 etablerte Polen en kystmissilenhet, utstyrt med 12 NSM missiler og 23 kjøretøy på Jelcz chassis. Polen har som mål at kystmissilenheten skal være utrustet med 12 oppskytingsramper, hver med 4 missiler, totalt 48 missiler. I desember 2014 bestilte Polen en andre leveranse med oppskytingsramper og missiler for å utruste en NSM bataljon.

I slutten av juli 2014 bekreftet den amerikanske marinen (USN) at NSM skulle testes om bord på fartøyet USS «Coronado» (LCS-4), og gjennomførte en vellykket test 24. september 2014. Kongsberg og Raytheon samarbeidet om å tilby NSM som skipsklassens anti-skipmissil i 2015. Innen mai 2017 var de utvidede rekkeviddeversjonene av Boings RGM-84 Harpoon og Lockheed Martins AGM-158C LRASM trukket fra USNs konkurranse, noe som gjorde NSM til den eneste gjenværende kandidaten. Den 31. mai 2018 valgte USN offisielt NSM som anti-skipmissil. Den første kontrakten til Raytheon var på 14,8 millioner dollar med kjøp av rundt tolv missiler. Total kontraktsverdi kan bli på opptil 847,6 millioner dollar dersom alle opsjoner benyttes. USN planla å ta NSM i bruk sent i 2019. NSM vil bli betegnet som **RGM-184A** i amerikansk tjeneste.

Under øvelsen RIMPAC 2014 gjennomførte KNM «Fridtjof Nansen» en vellykket avfyring av NSM under en SINKEX (øvelse der skip senkes som mål), der missilet traff og detonerte som planlagt.

På LIMA utstillingen i 2015 kunngjorde Malaysia at NSM vant kontrakten for å oppfylle kravet til antiskipsmissiler for marinens Maharaja Lela-klasse fartøyer.

I februar 2017 annonserte den norske regjeringen at den tyske marinen vil anskaffe «en betydelig mengde» NSM missiler i en avtale verdt «over 10 milliarder NOK».

Under RIMPAC 2018 avfyrte United States Army Pacific (USARPAC) en NSM fra land og senket et skip i en SINKEX.

I oktober 2019 avfyrte USS «Gabrielle Giffords» en NSM mot skipet USS «Ford», som ble slept nær Guam i Stillehavet som mål i en SINKEX.

I henhold til *Naval News* i juni 2024 ble Arleigh Burke-klasse jageren USS «Fitzgerald» og Hobart-klasse jageren HMAS «Sydney» observert i Honolulu med NSM-kassetter under RIMPAC 2024.

NSM skal brukes av US Marine Corps som del av *Navy/Marine Expeditionary Ship Interdiction System* (NMESIS), der NSM plasseres på et ubemannet kjøretøy, slik at det kan avfyres antiskipsmissiler fra land.

I juni 2023 avfyrte fregatten KNM «Otto Sverdrup» en NSM mot korvetten KNM «Æger» i en SINKEX i Norskehavet.

I august 2024 kunngjorde den australske regjeringen en partnerskapsavtale med Kongsbergs lokale datterselskap, Kongsberg Defence Australia, for produksjon og vedlikehold av NSM for den australske marinen ved en ny fabrikk nær Newcastle, New South Wales. Fabrikken skal også produsere Joint Strike Missile for det australske luftforsvaret, med produksjonsstart forventet i 2027.

Under forsvarsutstillingen MSPO 2024 ble det kunngjort at NSM missiler vil bli utrustet på Polens Wicher-klasse fregatter, og erstatte tidligere planlagte RBS 15 Mk 3 missiler.

Fra 2025 ble Danmark det 14. landet som anskaffer NSM, og integrerer det på sine Iver Huitfeldt-klasse fregatter. Avtalen er verdt ca. 180 millioner euro.

## Teknisk
Laseren som sitter i det stabiliserte hodet peker ned på sjøen og estimerer bølgehøyde slik at missilet kan fly like over overflaten selv i stor sjø, uten å havne i vannet. Dette kombineres med den bildedannende IR-søkeren som gjør at missilet gjenkjenner og styrer seg inn mot riktig mål og deretter tilpasser brannrør («fuze»), treffpunkt og manøvrering/taktikk til det aktuelle målet.

## Varianter

### NSM (skipsavfyrt)
Opprinnelig variant i serieproduksjon for bruk fra skip mot sjømål, men ble fra 2016 også operativt som kryssermissil mot mål på land. Stridshodet er utstyrt med en tenner som kan registrere hulrom og tilpasses ulike måltyper, for effekt mot forsterkede eller harde mål (*Programmable Intelligent Multi-Purpose Fuze*).

NSM har, i likhet med forgjengeren Penguin, evne til å navigere rundt terreng, fly lavt over havoverflaten og utføre uforutsigbare manøvrer i sluttfasen for å unngå fiendtlige mottiltak. I motsetning til Penguin, som bruker yaw-baserte svinger, manøvrerer NSM ved å helle (bank-to-turn). I 2016 bekreftet Sjøforsvaret at missilet også kan brukes mot landmål.

### NSM CDS («coastal defence system»)
Kystforsvarssystem hvor missilene avfyres fra lastebiler eller JLTV-vogner, ellers svært lik konvensjonell type. I bruk i Polen (kontrollsystemet er her det samme som NASAMS), USA (US Marines) og kontrakt underskrevet for Romania.

### NSM-AL («air launched»)
Versjon for avfyring fra helikoptre og droner (UAV). India ønsket NSM integrering da de bestilte 24 MH-60R helikoptre i mai 2020. I 2024 igangsatte det spanske forsvarsdepartementet en studie for å vurdere muligheten for å utruste sine NH90 helikoptre med NSM missilet.

### NSM-SL («submarine launch»)
På messen MSPO 2017 ble en ubåtversjon av NSM fremvist. I forbindelse med Norges planlegging for anskaffelse av nye ubåter ble dette vurdert, men i 2021 ble det offentliggjort som avsluttet. Spania har utvist interesse for denne versjonen for sine S-80 Plus ubåter.

### EuroPULS - MARS 3
I mai 2025 testet det tysk-franske våpenkonsernet KNDS NSM missilet på EuroPULS, en tysk variant av PULS rakettsystemet utviklet av KNDS Deutschland. Systemet ble montert på en Iveco lastebil i Hálkavárre skytefelt, Porsanger.

## Brukere

### Nåværende brukere

#### NSM på skip
;
* Sjøforsvaret
**Skjold-klassen korvetter
**Fridtjof Nansen-klassen fregatter
;
* US Navy
**Freedom-klassen Littoral Combat Ship  
**Independence-klassen Littoral Combat Ship
**Arleigh Burke-klassen jagere
**Constellation-klassen fregatter
;
* Royal Navy 
**Type 23 fregatter
**Daring-klassen jagere
;
* Royal Australian Navy 
**Anzac-klassen fregatter
**Hobart-klassen jagere

;
* Nederlands marine
**De Zeven Provinciën-klassen fregatter
**Antiubåtkrigføringsfregatter (under bygging)
;
* Inspiration-klasse fregatter (under bygging)

#### Kystforsvar
;
* US Marine Corps - Ubemannet mobilt kystforsvar.

;
* Polens marine - Mobilt kystforsvar. 

### Kommende
#### NSM på skip
;
* Belgias marine
**Antiubåtkrigføringsfregatter
;
* Marine royale canadienne
**River-klassen (Canadian Surface Combatant)
;
* Deutsche Marine
;
* Indonesias marine
**Klewang-klassen hurtigangrepsfartøy
;
*Malaysias marine
**Maharaja Lela-klassen fregatter
;
* Spanias marine (første missiler forventes levert i 2027)
* *Álvaro de Bazán*-klassen fregatter
* Bonifaz-klassen fregatter
;
* Iver Huitfeldt-klassen fregatter

#### Kystforsvar
;
* Latvias sjømilitære styrker

;
* Romanias marine - Mobilt kystforsvar. Leveransen er forventet ferdig fjerde kvartal 2028.

#### NSM-AL («air launched»)
;
* Indias marine - India signerte i 2020 en kontrakt på produksjon og leveranse av 24 MH-60R helikoptre. I kontrakten inngår leveranse av NSM.

### Potensielle

;
* Vurderes til bruk på NH90 helikoptre.

#### NSM-SL
;

* Vurderes til bruk på S-80 ubåter.

## Referanser




## Eksterne lenker
* Informasjonsside om NSM hos KDA